Лондон. Американското правителство започна да оформя своите доводи по делото срещу Джулиан Асандж в съда в Лондон, като според представителите от Вашингтон създателят на уебсайта WikiLeaks не е защитник на свободното слово, а „обикновен“ престъпник, който е поставил животите на много хора в риск, заради разкритията на правителствени документи, предава Voice of America.
Американските власти се опитват да осъдят и да екстрадират обратно Асандж в САЩ, заради обвинения в шпионаж, за които той да бъде осъден на 175 години, заради публикациите на стотици хиляди тайни военни и дипломатически документи. Асандж твърди, че като практикуващ журналист той има правото на защита от първата поправка на конституцията (която защитава свободата на словото).
Адвокат Джеймс Люис, който представя американското правителство в делото, нарече изтичането на документи чрез Wiki Leaks през 2010 г. „едно от най-големите компроментации на класифицирана информация в историята на САЩ“.
„Репортерството и журналистиката не са извинение за престъпни дейности или лиценз за нарушаването на обикновенни наказателни закони“, каза той.
Десетки поддръжници на Асандж междувременно протестираха извън сградата, макар самият той да се оплака по време на делото, че шумът отвън му пречи да се концентрира.
Изслушването на екстрадацията на Асандж идва след години на дипломатически и правни спорове, които още държат бившият компютърен специалист в строг затвор във Великобритания.
Асандж е обвинен в САЩ по 18 нарушения, свързани с публикуването на класифицирани документи в неговия сайт. Прокурорите твърдят, че той си е сътрудничил с американския анализатор на разузнаванете Челси Манинг, за да може да хакне компютър на Пентагона и да се сдобие с дипломатически и военни досиета за войните в Ирак и Афганистан.
Асандж казва, че изтеклите документи са разкрили военни престъпления на САЩ. Сред досиетата, публикувани от WikiLeaks, имаше и видео на атака на американски хеликоптер Apache, част от военновъздушните сили на Вашингтон, от 2007 г., при която загинаха 11 души, включително двама журналисти на Reuters.
Но според Люис, Асандж е виновен за "пряка" престъпна дейност - опит да хакне компютър на официалната власт. Според него дейностите на WikiLeaks създават "сериозен и неизбежен риск" за американските разузнавателни сили в зоните на война, които са посочени в документите.
"Това, което г-н Асандж се стреми да нарече свобода на словото не е публикуването на класифицираните материали. Той се стреми да защити публикуването на източници - имената на хората, които се излагат на риск, за да помогнат на САЩ и техните съюзници", каза адвокатът.
Той добави и, че смята, че не е в правомощията на британски съд да се произнася за това дали Асандж е виновен или не.
„Това е изслушване за екстрадация, не дело. Вината или невинността на Асандж ще бъдат решени в САЩ, не в този съд“, подчерта той.
Лондон. Доналд Тръмп е предложил на Джулиан Асанж помилване, ако той каже, че Русия не е участвала в изтичането на имейли на Демократическата партия, е било казано на съда в Лондон, пише британският вестник The GuardianНеобичайното твърдение беше чуто в съда в Уестминстър преди началото през следващата седмица на съдебната битка на Асанж за блокиране на опитите за екстрадиране...